Tres joves europeus del servei de voluntariat finalitzen la seua experiència a Alaquàs
24/07/2015

# Tres joves europeus del servei de voluntariat finalitzen la seua experiència a Alaquàs

*   24/07/2015
*   [Imprimir](#)
*   Compartir
*    https://www.alaquas.org/documento.asp?id\_do=15007

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15007%2F0&title=Ajuntament%20d%27Alaqu%C3%A0s.%20Premsa.Tres%20joves%20europeus%20del%20servei%20de%20voluntariat%20finalitzen%20la%20seua%20experi%C3%A8ncia%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15007/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15007/24072015img_9179_Form_4.jpg)](https://www.alaquas.org/ficheros/documentos/2015/2/15007/24072015img_9179_Form_10.jpg "<a href='https://www.alaquas.org/ficheros/documentos/2015/2/15007/24072015img_9179_Form_10.jpg' target=_blank><i class='fa fa-external-link' aria-hidden='true'></i>.Tres joves europeus del servei de voluntariat finalitzen la seua experiència a Alaquàs</a>")

L'Alcaldessa d'Alaquàs, Elvira Garcia Campos, els va agrair el treball realitzat abans de tornar als seus països

Després de sis mesos d'estada a Alaquàs, Lea Moïson (França), Hulda Erlingsdottir (Islàndia) i Carlo Cosmai (Itàlia) finalitzen les seues activitats en el Servei de Voluntariat Europeu (SVE), un programa impulsat per la Unió Europea en el qual col·labora l'Ajuntament d'Alaquàs. Amb motiu de la seua partida, l'alcaldessa, Elvira García Campos, i la regidora de projectes europeus, Diana Muñoz, es van reunir amb ells el passat dijous 23 de juliol per a agrair-los l'esforç realitzat aquests últims mesos i així poder brindar-los un merescut i càlid comiat. L'objectiu d'aquesta iniciativa és el suport de plans de voluntariat relacionats amb la joventut, la cultura i l'esport perquè els seus beneficiaris puguen submergir-se en el món laboral.

El procés d'aprenentatge dut a terme pels joves els ha permès integrar-se a Alaquàs a nivell personal i professional aprenent un idioma, establint relacions interpersonals amb els ciutadans i les ciutadanes i visitant alguns dels llocs més emblemàtics de la geografia valenciana. Les seues activitats s'han centrat en la participació en les diferents àrees socioeducatives i juvenils de l'Ajuntament d'Alaquàs, exercint tasques en el Centre d'Informació Juvenil del Passatge i la Ludoteca Sequieta així com labors de suport a la xarxa d'informació europea per a joves Eurodesk i el Portal Europeu de la Joventut. D’altra banda han fomentat l'intercanvi cultural mitjançant tallers de conversa gratuïts en anglès, francès i italià. També han col·laborat com a personal de recolzament en les classes d'anglès i francès en l'IES Clara Campoamor i l'IES Olivar II. Aquest últim mes tanquen el seu cicle d'activitats treballant en les escoles d'estiu dels col·legis González Gallarza i Sanchis Almiñano.

El Servei de Voluntariat Europeu es circumscriu al programa Erasmus Plus de la Unió Europea, una de les accions estratègiques per fomentar la igualtat d'oportunitats entre els joves europeus contemplat per a l'exercici 2014-2020. Les seues principals línies d'actuació són impulsar el creixement, l'ocupació i l'equitat social en l'àmbit de l'educació, la formació, la joventut i l'esport dins d'Europa. El pròxim mes d'octubre l'Ajuntament d'Alaquàs tornarà a rebre altres tres joves, aquesta vegada procedents de França, Àustria i Armènia.